ธปท.จ่อคุมอสังหา
เงินร้อนซื้อเก็งกำไรพบส.ค.ไหลเข้า1.87หมื่นล้านตลาดพันธบัตรฉิวโพสต์ทูเดย์ &#8212; ธปท.เผยเงินทุนไหลเข้าในเดือน ส.ค.ยังกระฉูด 1.87 หมื่นล้านบาท ต่างชาติกินดอกเบี้ยเก็งค่าเงิน เล็งออกมาตรการควบคุมหวั่นฟองสบู่
17 ส.ค. 2554

เงินร้อนซื้อเก็งกำไรพบส.ค.ไหลเข้า1.87หมื่นล้านตลาดพันธบัตรฉิวโพสต์ทูเดย์ — ธปท.เผยเงินทุนไหลเข้าในเดือน ส.ค.ยังกระฉูด 1.87 หมื่นล้านบาท ต่างชาติกินดอกเบี้ยเก็งค่าเงิน เล็งออกมาตรการควบคุมหวั่นฟองสบู่
นายบัณฑิต นิจถาวร รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) เปิดเผยว่า ภาวะเงินทุนจากต่างประเทศยังไหลเข้ามาต่อเนื่องในเดือน ส.ค. ทำให้ ธปท.จะออกมาตรการดูแลใน 2 ด้าน คือ 1.ดูแลความเสี่ยงที่จะมีต่อเสถียรภาพทางเศรษฐกิจ และ 2.ดูแลอัตราแลกเปลี่ยนหรือค่าเงินบาทไม่ให้ผันผวนจนเป็นอุปสรรคต่อภาคการส่งออกและภาคธุรกิจอื่นๆ 
รองผู้ว่าการ ธปท. กล่าวว่า ขณะนี้ ธปท.มีความพร้อมในการดูแลไม่ให้ภาคอสังหาริมทรัพย์ร้อนแรงเกินไป ขณะเดียวกันต้องดูแลผลกระทบที่จะมีต่อราคาอสังหาริมทรัพย์ไม่ให้สูงขึ้น เพราะถ้าเงินทุนไหลเข้ามามากอาจมาเก็งกำไรในตลาดอสังหาริมทรัพย์ ต้องติดตามดูแลให้ใกล้ชิดมากขึ้นเพื่อไม่ให้เป็นความเสี่ยงต่อเศรษฐกิจ 
ก่อนหน้านี้นางธาริษา วัฒนเกส ผู้ว่าการ ธปท. ส่งสัญญาณให้ระวังภาวะฟองสบู่ในธุรกิจอสังหาริมทรัพย์ เนื่องจากพบว่ามีคอนโดมิเนียมที่ลูกค้าซื้อแล้วไม่อยู่อาศัยถึง 25% เช่นเดียวกับศูนย์วิจัยกสิกรไทยที่พบว่ามีการเก็งกำไรจากใบจองซื้อคอนโด มิเนียม ทำให้ต้นทุนของผู้ต้องการซื้อที่อยู่อาศัยจริงสูงขึ้น
นายบัณฑิต กล่าวว่า เงินทุนจากต่างชาติ ที่ไหลเข้าไทยต่อเนื่องในเดือน ส.ค. ทั้งในตลาดหลักทรัพย์และตลาดพันธบัตร (บอนด์) แบ่งเป็นช่วงวันที่ 26 ส.ค. ไหลเข้าตลาดหลักทรัพย์ 187 ล้านเหรียญสหรัฐ หรือประมาณ 5,984 ล้านบาท (คิดอัตราแลกเปลี่ยนที่ 32 บาท/เหรียญสหรัฐ)
ในช่วงวันที่ 39 ส.ค. ไหลเข้าตลาดบอนด์แล้ว 400 ล้านเหรียญสหรัฐ หรือประมาณ 1.28 หมื่นล้านบาท และคาดว่าน่าจะยังคงไหลเข้าอย่างต่อเนื่องในระยะต่อไป
สาเหตุที่เงินทุนไหลเข้าตลาดหุ้นในช่วงนี้ ส่วนหนึ่งเพราะราคาหุ้นอ่อนไหวตามข้อมูลที่ออกมา ถ้าข้อมูลเศรษฐกิจออกมาดีราคาหุ้นก็ปรับตัวดีขึ้น และถ้าข้อมูลออกมาไม่ดีราคาหุ้นก็ปรับลดลง
“เป็นที่น่าสังเกตว่าช่วงนี้เงินทุนไหลเข้าในตลาดพันธบัตรมากกว่าในตลาดหุ้น ซึ่งจุดนี้น่าจะเป็นประโยชน์ต่อการฟื้นตัวของเศรษฐกิจไทยมาก แม้ว่าจะมีแรงกดดันค่าเงินบาทให้ปรับแข็งค่าขึ้นด้วยก็ตาม” นายบัณฑิต กล่าว
รองผู้ว่าการ ธปท. กล่าวว่า นักลงทุนเลือกลงทุนในตลาดพันธบัตร เพราะการลงทุนมีความผันผวนน้อยกว่า และยังมีแนวโน้มให้ผลตอบแทนที่ดีขึ้นตามทิศทางดอกเบี้ยขาขึ้น ซึ่งไทยก็เป็นอีกประเทศที่เริ่มมีการปรับขึ้นอัตราดอกเบี้ย ทำให้นักลงทุนมีโอกาสได้ผลตอบแทนที่ดี
ภาวะเงินทุนไหลเข้าประเทศไทยต่อเนื่อง ส่วนหนึ่งสะท้อนความเชื่อมั่นที่ดีขึ้นของนักลงทุนต่างชาติ และมีความมั่นใจสถานการณ์ทางการเมืองมากขึ้น รวมถึงเชื่อมั่นในแนวโน้มการฟื้นตัวที่ต่อเนื่องของเศรษฐกิจ เพราะการนำเงินเข้าไปลงทุนย่อมต้องหาแหล่งที่มีแนวโน้มเศรษฐกิจดี